Order Genade In Oorvloed from CUM Books Today!
Genade In Oorvloed (Sponsgevulde Hardeband)
Angus Buchan het die roeping ervaar om die evangelie te ver­kondig, en in 1980 stig hy Shalom Ministries in Suid-Afrika. Hy skryf, neem TV-bood­skappe op en reis om die woord van God aan mense wêreldwyd te bring. Hy is voltyds evangelis en ’n gewilde spreker. Angus en sy vrou, Jill, bly op die plaas Shalom in die KwaZulu-Natalse Middelland.
Wees wie jy is
God sê toe: “Laat Ons ’n mens maak wat met Ons ooreenstem.” God het
die mens in ooreenstemming met Homself geskep; volgens sy eie beeld het
God hulle geskep; manlik en vroulik het Hy hulle geskep. (Genesis 1:26-27)
God het jou lief nes jy is en Hy het jou op ’n spesiale manier gemaak.
Party van ons is stil en ander is luidrugtig. Party mense is
introverte en ander is ekstroverte. So spraaksaam as wat ek is, so stil is
my vrou. Ek dink graag dat haar persoonlikheid myne komplementeer
en dat myne hare komplementeer. Ons is nie in kompetisie nie,
want ons is een mens. Die Here het ons bymekaargebring.
’n Mens hoor so dikwels: Teenoorgestel des trek mekaar aan. Dis
waarom ’n mens vind dat ’n man en vrou dik wels twee uiteenlopende
persoonlikhede het. Byvoorbeeld, jy kan dalk vind dat ’n
ekstroverte man, wat die buitelug liefhet, met ’n introverte vrou getroud
is wat van kuns en teater hou. Af en toe sal jy ’n egpaar kry
wat oor dieselfde persoonlikheidstrekke beskik, maar hierdie huwelike
is in die minderheid.
God het jou na sy eie beeld geskape en ons is elkeen uniek. Nadat
God jou gemaak het, het Hy die gietvorm gebreek. Daar is nie nog
iemand in die wêreld presies soos jy nie. Daar is nie twee stelle
vingerafdruk ke in die hele wêreld wat dieselfde is nie. Is dit nie
Dit maak my hartseer as ek meisies met pragtige krulhare sien
wat dit probeer reguit maak, meisies met pragtige blonde hare wat
dit swart kleur, of meisies wat probeer gewig verloor om plankdun
te lyk. Wees wie jy is. As jy bruin oë het, loof die Here daarvoor. As
jy krulhare het, loof die Here. As jy uitgesproke en luidrugtig is,
probeer dit dalk so ’n bietjie demp, maar moenie verander wie jy is
nie! As jy stil en gereserveerd is, wees tevrede met wie jy is. Wees
wie God jou gemaak het om te wees. Leef tot sy eer, dan sal jy vervulling
in die lewe vind.
You're reviewing: Genade In Oorvloed (Sponsgevulde Hardeband)
Die Bybel In 366 Dae Vir Manne Van Geloo…